นายอนุชา เปิดเผยว่า สถานการณ์น้ำท่วมในขณะนี้ จากการรายงานที่ได้รับ พบว่า มีพื้นที่ประสบภัยรวมแล้ว 23 จังหวัด แบ่งเป็น 115 อำเภอ 8 กิ่งอำเภอ 679 ตำบล 3,569 หมู่บ้าน และมีประชาชนได้รับความเดือดร้อน จำนวน 477,391 คน หรือ 149,492 ครัวเรือน โดยมียอดผู้เสียชีวิตแล้ว 12 ราย คือ จ.ลำปาง 2 ราย , จ.สุโขทัย 3 ราย , จ.พิษณุโลก 5 ราย , จ.เพชรบูรณ์ 1 ราย และ จ.ชัยภูมิ 1 รายสำหรับความเสียหายด้านทรัพย์สิน พบว่า มีบ้านเรือนเสียหายทั้งหลัง 22 หลัง เสียหายบางส่วน 1,034 หลัง ถนน 792 สาย สะพาน 175 แห่ง ท่อระบายน้ำ 258 แห่ง ทำนบ/ฝาย/เหมือง 432 แห่ง พื้นที่ทางการเกษตร 887,631 ไร่ บ่อปลาและบ่อกุ้ง 5,294 บ่อ วัดและโรงเรียน 76 แห่ง ส่วนความเสียหายด้านอื่นๆ อยู่ระหว่างการสำรวจอธิบดีกรมป้องกันฯ กล่าวอีกว่า จากการตรวจสอบเช้าวันที่ 26 ก.ย. พบว่า ในพื้นที่ 9 จังหวัด ยังคงน่าเป็นห่วง เนื่องจากระดับน้ำในแม่น้ำสายหลัก ที่ไหลผ่านสูงกว่าตลิ่ง ได้แก่ ลำปาง (อ.เถิน อ.แม่พริก) , ตาก (อ.สามเงา อ.บ้านตาก , พิษณุโลก (อ.บางระกำอ.พรหมพิราม) , สุโขทัย (อ.เมืองอ.กงไกรลาศ อ.คีรีมาศ) , พิจิตร (อ.เมืองอ.สามง่ามอ.วชิรบารมี อ.โพธิ์ประทับช้าง) , นครสวรรค์ (อ.เมืองอ.ชุมแสง อ.หนองบัว อ.เก้าเลี้ยว อ.โกรกพระ อ.พยุหะคีรีอ.บรรพตพิสัย) , อ่างทอง (อ.เมืองอ.ป่าโมก อ.ไชโย อ.แสวงหา) , พระนครศรีอยุธยา (อ.พระนครศรีอยุธยาอ.บางบาล อ.บางไทร อ.ผักไห่ อ.เสนา ) และชัยภูมิ (อ.เมืองอ.บ้านเขว้าอ.ภูเขียว)"ขณะนี้ยังมีพายุดีเปรสชั่นคาดว่า จะเคลื่อนตัวเข้าทางตะวันตกของประเทศพม่าทำให้ภาคเหนือในขณะนี้ มีฝนตกเพิ่มมากขึ้น จึงขอเตือนประชาชนในพื้นที่เสี่ยงภัย บริเวณพื้นที่ลุ่ม พื้นที่ลาดเชิงเขา และใกล้ทางน้ำไหลในภาคเหนือ โดยเฉพาะ 6 จังหวัด ได้แก่ จ.เชียงใหม่ ลำพูน ลำปาง ตาก กำแพงเพชร สุโขทัย ให้ระมัดระวังฝนตกหนักน้ำท่วมฉับพลัน และน้ำป่าไหลหลาก นอกจากนี้ประชาชนที่มีบ้านเรือนอาศัยในบริเวณพื้นที่ราบลุ่มริมฝั่งแม่น้ำสายต่างๆ ใน 8 จังหวัด ได้แก่ จ.พิษณุโลก พิจิตร นครสวรรค์ ชัยนาท อุทัยธานี พระนครศรีอยุธยา ปราจีนบุรี และสระแก้ว ให้ระมัดระวังอันตรายจากน้ำท่วม และน้ำล้นตลิ่งต่อไปอีกระยะหนึ่ง เนื่องจากที่ผ่านมามีฝนตกสะสมเป็นจำนวนมาก" อธิบดีกรมป้องกันฯ" กล่าว
จากการรายงานที่ได้รับ พบว่ามีพื้นที่ประสบภัยรวมแล้วกี่จังหวัด 
23